Amadou Onana

Amadou Ba Zeund Georges Mvom Onana (sündinud 16. augustil 2001 Dakaris) on Senegalis sündinud Belgia jalgpallur, kes mängib kaitsev poolkaitsjana Inglismaa Premier League'i klubis Everton ja Belgia jalgpallikoondises.

Ta kuulus noorena Belgia klubidesse. 2017. aastal liitus ta Saksamaa klubiga TSG 1899 Hoffenheim, kuid Hoffenheimi põhimeeskonnas ta ei mänginud. 2020. aastal siirdus ta Saksamaa esiliigaklubisse Hamburger SV. Hooajal 2020/21 mängis ta Saksamaa esiliigas 25 mängus ja lõi kaks väravat. Hooajal 2021/22 mängis ta Prantsusmaa kõrgliigaklubis Lille.

2022. aasta augustis sõlmis ta viieaastase lepingu Evertoniga.

Belgia jalgpallikoondises debüteeris Onana 3. juunil 2022 UEFA Rahvuste Liiga mängus Hollandi vastu. Ta kuulus Belgia koondisse 2022. aasta maailmameistrivõistlustel.

Viited

Välislingid 
 Profiil Everton FC kodulehel]

Belgia jalgpallurid
Hamburger SV mängijad
Lille OSC mängijad
Everton FC mängijad
Ligue 1 mängijad
Premier League'i mängijad
Sündinud 2001